
Nyhedsbrev nr. 15
					           August 2020
Kære Alle,
Vi har hermed fornøjelsen at udsende foreningens nyhedsbrev nr. 15.
Kommende arrangement
Århus festuge byder normalt på muligheden for deltagelse i indtil flere arrangementer, hvor situationen i år i konsekvens af Corona Pandemien synes en hel del anderledes.
Under iagttagelse og respekt for myndighedernes anbefalinger, har bestyrelsen besluttet i år at afholde et lille festuge-arrangement, hvortil medlemmer med spouses inviteres til mandag den 31. AUG kl 17.00
Vi mødes ved slæbebåden JAKOB, som vil ligge ved kajen udfor DOKK 1
Afhængig af antal tilmeldinger vil JAKOB sejle 1 eller 2 guidede havnerundfarter, hvor det evt. ventende hold inviteres til at indtage en forfriskning hos advokatfirmaet DLA Piper, som har til huse i DOKK1.
Kl 19.00 går vi fra DOKK1 til restaurant Carlton - her tilbringer vi de næste par timer med indtagelse af en god middag dertil vine og i hyggeligt selskab.
- deltagelse i arrangementet beløber sig til 375 kr. per person.
 - tilmelding senest mandag den 24 AUG 2020 til info@konsuler.dk og samtidig betaling til reg. Nr. 1551, konto nr. 4620504246 husk med angivelse af navn. Mobilepay er også mulig på nr. +45 4027 7624.
På hyggeligt gensyn,



CCA’s årlige generalforsamling 2020
I år har foreningen ikke kunne afholde den ordinære generalforsamling som vanligt i juni måned.
Den 11. juni 2020 blev der udsendt regnskab, beretning samt indkaldelse/dagsorden til afholdelse af generalforsamlingen:
 ”I henhold til foreningens vedtægter § 6 indkaldes hermed til ordinær generalforsamling jfr.  dagsorden nedenfor:
Torsdag den 20. august 2020 kl. 16.00
Generalforsamling afvikles ombord på slæbebåden JAKOB - ved kajen udfor DOKK 1
- ved slutningen af mødet serveres en forfriskning og kaffe.
Tilmelding til arrangementet skal ske pr. mail: info@konsuler.dk inden 14. august 2020.”
Mange har allerede tilmeldt sig og vi håber at endnu flere finder tid til deltagelse. Jfr. tilmeldingsfrist.
Materialet findes på hjemmesiden.
Nyttig information fra Danmarks Statistik:
Hvor mange statsborgere fra et givet land er der indenfor et konsulats jurisdiktion. Ja, det bliver flere konsulater spurgt om. Her finder man svaret. Ganske detaljeret og informativt:
Man kan følge den kvartalsmæssige udvikling her: https://www.statistikbanken.dk/statbank5a/default.asp?w=1920  ved at vælge ”Befolkning og valg” og hernæst ”FOLK1B” (Folketal den 1. i kvartalet efter område, køn, alder (5-års intervaller) og statsborgerskab (2008K1-2020K2).
Herefter vælger man området (Region Midtjylland eller hele landet) og statsborgerskab (land xx). De øvrige bokse behøver man ikke ændre på.
I øvrigt er Borger Service altid villig til at bistå konsulaterne også i denne sammenhæng.
Medlemsanliggender: 
CCA på YouTube:
Sidst år var CCA repræsenteret ved det årlige International Student Fair på Aarhus Universitet. Dette arrangement bliver i år ikke afholdt fysisk men virtuelt hvorfor foreningen har produceret en 2 min. video til information for de mange udenlandske studerende.
https://youtu.be/bpB_dJ88SoU
Kontingent:
Den 30. juni blev medlemmerne pr. e-mail anmodet om at indbetale årskontingent for 2020 jfr. nedenstående:
”På Corps Consulaire – Aarhus' generalforsamling den 20. august 2020 vil årskontingentet for 2020 blive foreslået uændret kr. 650,00 for fungerende konsuler og kr. 300,00 for tidligere fungerende konsuler.
I den anledning bedes du venligt indbetale dit kontingent inden 10. august 2020 til foreningens bankkonto i Danske Bank A/S, reg. nr. 1551, konto nr. 4620504246. Husk venligst at angive dit navn ved indbetalingen.
Der vil ikke blive udsendt opkrævninger.”
Hjemmesiden:
Vi har fortsat pænt besøg på vores hjemmeside hvorfor det er vigtigt at konsulaternes data er korrekte. Er der rettelser bedes disse sendt til info@konsuler.dk
De bedste hilsner
Bestyrelsen


NB:
Hvordan logger man ind på medlemssiden?
Åben hjemmesiden www.konsuler.dk. Forneden på forsiden ved siden af vor mail adresse er der tilføjet et ikon "Log in". Hvis man klikker på dette åbnes en Log ind side for medlemmer (http://konsuler.dk/log-ind/ ). Det interne/fortrolige Password er: K0nsul3r (bemærk tegnet efter det store K er et nul og ikke et stort O). 

